సదా శివ త్రిపాఠి

సదాశివ త్రిపాఠి (1910 ఏప్రిల్ 21–  1980 సెప్టెంబర్ 9)భారత స్వాతంత్ర్య సమరయోధుడు, రాజకీయ నాయకుడు, 
ఇండియన్ నేషనల్ కాంగ్రెస్ పార్టీకి చెందినవారు. 1965 ఫిబ్రవరి 21 నుండి 1967 మార్చి 8 వరకు 
ఒడిశా ముఖ్యమంత్రిగా పనిచేశారు.

 ప్రారంభ జీవితం 
సదాశివ త్రిపాఠి 21 ఏప్రిల్ 1910 న నబరంగపూర్లో ఒక పెద్ద భూస్వామ్య కుటుంబంలో జన్మించారు. ఆయన భారత స్వాతంత్ర్య ఉద్యమం లో పాల్గొని జైలుకెళ్లారు.

 రాజకీయ జీవితం 
సదాశివ త్రిపాఠి ఇండియన్ నేషనల్ కాంగ్రెస్ సభ్యుడు. వరుసగా 1951, 1957, 1961  1967 లో నాలుగు సార్లు ఒడిశా శాసనసభకు ఎన్నికయ్యారు. రాష్ట్ర రెవెన్యూ శాఖ మంత్రిగా దీర్ఘకాలం పనిచేశారు.

1965 ఫిబ్రవరి 21న ఆయన ఒడిశా ముఖ్యమంత్రిగా బాధ్యతలు చేపట్టారు. ఈ కాలంలో రాష్ట్రంలో భూ సవరణ చట్టం అమలు చేయడం విశేషం.

తన ముగ్గురు కుమారులకు 22 ఎకరాల చొప్పున భూమిని పంచి, మిగిలిన భూమిని ప్రభుత్వానికి 
స్వచ్ఛందంగా అప్పగించారు.

1967 ఎన్నికల్లో కాంగ్రెస్ పార్టీ ఓడిపోయిన తరువాత, 18 మార్చి 1967 నుండి 
14 సెప్టెంబర్ 1970 వరకు ఆయన ప్రతిపక్ష నాయకుడిగా పనిచేశారు.

 ఆఖరి రోజులు 
జీవితపు చివరి దశలో ఆయన దిగువ-మధ్యతరగతి స్థాయిలో జీవించారు. అనారోగ్య సమస్యలతో బాధపడుతున్నప్పుడు రాష్ట్ర ప్రభుత్వం ఆయనకు ఐదు నెలలపాటు వైద్యసహాయం అందించింది. 
1980 సెప్టెంబర్ 9 న ఆయన మరణించారు.

 సూచనలు 

 బయటి లింకులు 
 ఒడిశా శాసనసభ సమాచారం

Category:1910 births
Category:1980 deaths
Category:Chief ministers of Odisha
Category:People from Odisha
Category:Leaders of the opposition in Odisha
Category:Chief ministers from Indian National Congress
Category:Indian National Congress politicians from Odisha